
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ 
№ РС-726-19-067

Днес, 16.10.2019 г. Комисията за противодействия на корупцията и за отнемане на незаконно придобитото имущество /КПКОНПИ/, в състав:
	Антоанета Георгиева - Цонкова- член
	Пламен Йоцов – член
	Силвия Къдрева – член

У С Т А Н О В И :

Производството е по реда на чл.71, ал.1, предложение първо от Закона за противодействия на корупцията и за отнемане на незаконно придобитото имущество (ЗПКОНПИ), образувано въз основа на сигнал с № ЦУ01/С-726/05.09.2019 г. на КПКОНПИ.
Сигналът е насочен срещу Хамди М. Илиязов – общински съветник в Общински съвет –*********.
В сигнала се съдържат твърдения за това, че в края на септември 2017 г. кметът на град Т. – Д. Д. обявява конкурс за възлагане управлението на социалната услуга „Обществена трапезария“ по процедура за директно предоставяне на безвъзмездна финансова помощ BG05FMOP001-03.002 „Осигуряване на топъл обяд – 2016-2019 г.“. Единствен участник в конкурса е „******“ ЕООД със собственик и управител г-н Хамди Илиязов, което печели конкурса-нарушение на чл. 57, чл.58, чл.59 и чл. 60 от Раздел II на ЗПКОНПИ „Забрани и ограничения, свързани с изпълнението на висша публична длъжност“.
Към сигнала са приложени като доказателства копия на докладна записка от 15.03.2018 г., заповед № 3-01-719/19.09.2017 г., обявление 05-т-136/20.09.2017 г., заявление от Илиязов, ведно с приложения към него, Заповед 3-01-817/19.10.2017 г., договор за възлагане управлението на социална услуга с рег. № Д-01-263/22.11.2017 г., допълнително споразумение от 22.11.2017 г към договор за възлагане управлението на социална услуга с рег. № Д-01-263/22.11.2017 г .
	Във връзка с твърденията в сигнала, Комисията служебно е приложила доказателства за служебно качество, събрани в хода на производството по сигнал рег. № ЦУ 01/ С-689 от 16.08.2019 г. на КПКОНПИ.
	Комисията е изискала и с писмо, вх. № ЦУ01/22995 от 07.10.2019 г. е получила от Постоянната комисия „Законност, контрол на решенията, опазване на обществения ред и установяване на конфликт на интереси“ към Общински съвет – ******* заверени копия на Заповед № 3-01-719 от 19.09.2017 г. на кмета на Община ********.; Обявление рег. № ОБ-Т-136/20.09.2017 г. на Община ******. във връзка с обявяване на конкурс за възлагане управлението на социалната услуга „Обществена трапезария“ по процедура за директно предоставяне на безвъзмездна финансова помощ BG05FMOP001-03.002 „Осигуряване на топъл обяд – 2016-2019“, цялата документация във връзка с провеждане на конкурса за възлагане управлението на социалната услуга „Обществена трапезария“ на територията на община *******., по процедура за директно предоставяне на безвъзмездна финансова помощ BG05FMOP001-03.02 „Осигуряване на топъл обяд – 2016“.; Договор за възлагане управлението на социална услуга рег. № Д-01-263/22.11.2017 г.; Декларация, че няма да участва в гласуването по т. 3 от предварително раздадения проект за дневен ред на заседанието на Общински съвет **********., насрочено на 21.12.2017г.; Протокол № 28/18.12.2017 г. на ПК „Общинска собственост, икономическа политика, финанси, бюджет, данъци и такси“; Протокол № 9/18.12.2017 г. на ПК „Законност, контрол на решенията, опазване на обществения ред и установяване конфликт на интереси“; Протокол № 31/21.12.2017 г. на Общински съвет *********.; Препис от Решение № 3 по Протокол № 31 от 21.12.2017 г.; Декларация, че няма да участва в гласуването по т. 3 от предварително раздадения проект за дневен ред на заседанието на Общински съвет *********., насрочено на 30.03.2018г.; Протокол № 31/26.03.2018 г. на ПК „Общинска собственост, икономическа политика, финанси, бюджет, данъци и такси“; Протокол № 12/26.03.2018 г. на ПК „Законност, контрол на решенията, опазване на обществения ред и установяване конфликт на интереси“; Протокол № 34/30.03.2018 г. на Общински съвет ***********; Препис от Решение № 9 по Протокол № 34 от 30.03.2018 г.;
 		Комисията служебно е извършила справки в Търговски регистър. 

След като обсъди събраните в хода на административното производство доказателства, Комисията установи следното от фактическа страна:
Сигналът е подаден от физическо лице, с посочени три имена, ЕГН и адрес.
Хамди М. Илиязов е избран за общински съветник в Общински съвет – ********* на проведените на 25.10.2015г. местни избори за общински съветници и кметове. Същият е подписал клетвен лист на 10.11.2015г. и е подал декларации по чл.12, т.1 и т.2 от ЗПУКИ (отм.), като в декларацията си по т.2 е декларирал участие в „********“ ЕООД – 100%, „************“ ЕООД – 100% , „*********“ ЕООД – 100%, СН “****“ – председател.
Член е на Постоянната комисия „Общинска собственост, икономическа политика, финанси, бюджет, данъци и такси“ към Общински съвет – *********.
От извършените в Търговския регистър справки по партидата на „*********“ ЕООД с ЕИК *********е видно, че управител и едноличен собственик на капитала е Хамди М. Илиязов.
От представени по преписката доказателства е видно, че със Заповед  № 3-01-719 от 19.09-2017 г. кметът на община ********* обявява конкурс за възлагане управлението на социалната услуга „Обществена трапезария“, по процедура за директно предоставяне на безвъзмездна финансова помощ –(БФП) BG05FMOP001-3.002-0149-C02 „Осигуряване на топъл обяд – 2016-2019“, в съответствие с ПМС № 37 от 23.03.2015 г. за определяне реда и условията за изпълнение на Оперативна програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица за периода 2014-2020 и последвалите го изменения.
Обявлението във връзка с обявяването на горепосочената услуга е с дата 20.09.2017 г.
Видно от протокол от 08.11.2017 г. на комисия, назначена със заповед № 3-01-817/19.10.2017 г. на кмета на община ********* за извършване на оценка на кандидатите, представили документи за предоставяне на услугата „Обществена трапезария“, само един кандидат е подал документи за участие – „*********“ ЕООД и в тази връзка е предложението на комисията до кмета на Община ********* да сключи договор с „*********“ ЕООД, на основание чл. 39а от Правилника за прилагане на Закона за социално подпомагане - след провеждане на пряко договаряне, считано от 01.12.2017 г.
Със Заповед № 3-01-906 от 13.11.2017 г. кметът на Община ********* определя  „*********“ ЕООД за спечелил обявения със Заповед № 3-01-719/19.09.2017 г. конкурс за възлагане управлението на социалната услуга „Обществена трапезария“.
На 22.11.2017 г. е сключен договор за възлагане на управлението на социална услуга с рег. № Д-01-263/22.11.2017 г. между Община ********* представлявана от * Д. Д. – кмет на общината и А.П. – началник отдел „Бюджет и счетоводство“ на общината, наричана за краткост възложител и „*********“ ЕООД, представлявано от Хамди М. Илиязов, наричано за краткост изпълнител.
Съгласно т. I Предмет на договора – Възложителят възлага, а Изпълнителят приема да реализира дейности по социална услуга „Обществена трапезария“ на територията на Община ********* по процедура BG05FMOP001-03.002 „Осигуряване на топъл обяд – 2016-2019“. Срокът на договора е с продължителност до 31.12.2019 г. или до приключване на дейностите по Договор № BG05FMOP001-03.002-0149-С01 сключен между Община *********и АСП чрез Дирекция „Международно сътрудничество, програми и европейска интеграция“. Общата сума на договора за реализиране дейностите по социалната услуга е в размер до 1 378 125 /един милион триста седемдесет и осем хиляди сто двадесет и пет лева/ за „до 1000 представители на целевата група“.
Видно от протоколи № 28/18.12.2017 г. и № 9/18.12.2017 г. от заседание на ПК „Общинска собственост, икономическа политика, финанси, бюджет, данъци и такси“ и „Законност, контрол на решенията, опазване на обществения ред и установяване конфликт на интереси“ е разгледано предложение от Е. Я. – заместник-кмет на община ********* относно приемане решение за упълномощаване кмета на Община ********* да подпише Запис на заповед като обезпечение на авансово плащане по договор за безвъзмездна финансова помощ BG05FMOP001-3.002-0149-С01 по проект „Осигуряване на топъл обяд в град ********* и малките населени места“ по Процедура за директно предоставяне на безвъзмездна финансова помощ BG05FMOP001-3.002 „Осигуряване на топъл обяд 2016“ по Оперативна програма за храни и/или основно материално подпомагане по предварителния дневен ред на заседанието на 21.12.2017 г. на Общински съвет – *********. В тази връзка е и декларация рег. № R4-017/18.12.2017 г., с която на основание чл. 12, т. 4 от ЗПУКИ (отм.), Хамди Илиязов е декларирал частен интерес по конкретен повод и отказ да гласува по гореописаното предложение.
Видно от Протокола на проведеното на 21.12.2017г. заседание на Общински съвет – *********, горепосоченото предложение  е разгледано по т.3 от дневния ред на проведеното заседание. Предложението е прието с Решение № 3/21.12.2017г. на Общинския съвет  - *********, обективирано в Протокол №31 от същата дата. Видно от извадката с поименното гласуване, Хамди М. Илиязов не е гласувал по направеното предложение поради отсъствие.
На 27.02.2018 г. е сключено допълнително споразумение № Д-01-25/27.02.2018 г. към договор за възлагане на управлението на социална услуга с рег. № Д-01-263/22.11.2017 г. между Община *********, представлявана от д-р Д. Д. – кмет на общината и А. П. – началник отдел „Бюджет и счетоводство“ на общината, наричана за краткост възложител и „*********“ ЕООД, представлявано от Хамди М.Илиязов, наричан за краткост изпълнител. С описаното споразумение броят на потребителите се увеличава от 1000 на 2800, считано от 01.03.2018 г. и безвъзмездната финансова помощ се увеличава от 1 378 125, 00 лв. на 3 499 277, 25 лв.
Видно от протоколи № 31/26.03.2018 г. и № 12/26.03.2018 г. от заседание на ПК „Общинска собственост, икономическа политика, финанси, бюджет, данъци и такси“ и „Законност, контрол на решенията, опазване на обществения ред и установяване конфликт на интереси“ е разгледано предложение от Е. Я.– заместник – кмет на Община ********* относно приемане решение за упълномощаване кмета на община ********* да подпише Запис на заповед като обезпечение на авансово плащане по договор за безвъзмездна финансова помощ BG05FMOP001-3.002-0149-С01 по проект „Осигуряване на топъл обяд в град ********* и малките населени места“ по Процедура за директно предоставяне на безвъзмездна финансова помощ BG05FMOP001-3.002 „Осигуряване на топъл обяд 2016“ по Оперативна програма за храни и/или основно материално подпомагане по предварителния дневен ред на заседанието на 30.03.2018 г. на Общински съвет – *********. В тази връзка е и декларация рег. № R4-020/26.03.2018 г., с която Хамди Илиязов декларира частен интерес по конкретен повод и отказ да гласува във връзка с гореописаното предложение.
Видно от Протокола на проведеното на 30.03.2018г. заседание на Общински съвет – *********, горепосоченото предложение  е разгледано по т.9 от дневния ред на проведеното заседание. Предложението е прието с Решение № 9/30.03.2018г. на Общинския съвет  - *********, обективирано в Протокол №34 от същата дата. Видно от извадката с поименното гласуване, Хамди М. Илиязов не е гласувал по направеното предложение поради отсъствие.
Въз основа на така изяснената фактическа обстановка, Комисията установи следното от правна страна:
За да е осъществен конфликт на интереси по смисъла на чл. 2 от ЗПУКИ (отм.), респ. чл.52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2 от ЗПУКИ (отм.), респ.  чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като общински съветник в Общински съвет – ********* за мандат 2015-2019 г., Хамди М. Илиязов е бил лице, заемащо публична длъжност по смисъла на чл. 3, т. 9 от ЗПУКИ (отм.) до 23.01.2018 г., а след тази дата е лице, заемащо висша публична длъжност по чл.6, ал.1, т.32 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ. 
Съгласно разпоредбата на чл.33, ал.1 от ЗМСМА, общинският съветник има право да бъде избиран в състава на постоянни и временни комисии на съвета, да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения, да участва в обсъждането и решаването на всички въпроси от компетентността на съвета, да отправя питания към кмета. 
От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес - негов или на свързано с него лице.
В хода на производството се установи, че договорът за възлагане на управлението на социална услуга с рег. № Д-01-263/22.11.2017 г. между Община ********* и „*********“ ЕООД е сключен на основание чл. 39а от Правилника за прилагане на социално подпомагане във връзка с изпълнение на договор за БФП с регистрационен номер BG05FMOP001-3.002-0149-С01„Осигуряване на топъл обяд в град ********* и малките населени места“, в изпълнение на Заповед №3-01-719 от 19.09.2017 г. на кмета на Община *********, във връзка с процедура по провеждане на конкурс за възлагане управлението на социалната услуга „Обществена трапезария“.
Съгласно т. IV.2 от Ръководство на бенефициента за изпълнение и управление на договори по операция тип 3 „Осигуряване на топъл обяд 2016“, партньорската организация – бенефициент, в настоящия случай Община *********, може да възложи предоставянето и управлението на услугата „Обществена трапезария“ на регистриран доставчик на социалната услуга, по реда на чл. 18а, ал. 3 от Закона за социално подпомагане и чл. 37, 38, 39 и 39а от Правилника за прилагане на Закона за социално подпомагане /ППЗСП/.
Изрично е указано, че въз основа на заповедта за спечелилия конкурса кандидат, кметът на общината и кандидатът, класиран на първо място, сключват договор.
Договор може да се сключи и при наличието на единствен кандидат чрез пряко договаряне.
Видно от представените по преписката доказателства „*********“ ЕООД с ЕИК *********, представлявано от Хамди М. Илиязов, притежава удостоверение за регистрация №01960-0001-Заповед № РД1-364/23.08.2017 г. за предоставяне на социални услуги „Обществени трапезарии“ и отговаря на всички изисквания за предоставяне на социалната услуга. В тази връзка и на основание чл. 39а от ППЗСП, кметът на община ********* издава Заповед № 3-01-906/13.11.2017 г., с която определя „*********“ ЕООД за спечелило конкурса за възлагане управлението на социалната услуга„Обществена трапезария“ и въз основа на нея сключва договор с рег. № Д-01-263/22.11.2017 г.
Във връзка с провеждане на конкурса за възлагане управлението на социалната услуга „Обществена трапезария“ на територията на община Търговище и сключването на договор за възлагане на управлението на социална услуга с рег. № Д-01-263/22.11.2017 г. между Община Търговище и „*********“ ЕООД следва да се отбележи, че съгласно ППЗСП от компетентността на кмета на общината е организирането и провеждането на конкурс за възлагане управлението на социални услуги, както и последващото сключване на договор между общината и доставчика на социалната услуга. В тази връзка Общински съвет – ********* и Хамди М. Илиязов, в качеството си на общински съветник не притежават правомощия свързани с процеса по възлагане на социални услуги.
За да възникне конфликт на интереси съответното правомощие следва да е в компетентността на лицето, заемащо публична длъжност, т. е. в рамките на кръга от правата и задълженията му, очертани в закони, подзаконови нормативни актове или длъжностна характеристика.  
По отношение на гласувани в заседания на постоянните комисии към Общински съвет ********* решения по т. 3 от 18.12.2017 г. и решение по т. 7 от 26.03.2018 г. относно упълномощаване на кмета за подписване на запис на заповед като обезпечение на авансово плащане по договор за безвъзмездна финансова помощ BG05FMOP001-3.002-0149-С01 по проект „Осигуряване на топъл обяд в град ********* и малките населени места“ по Процедура за директно предоставяне на безвъзмездна финансова помощ BG05FMOP001-3.002 „Осигуряване на топъл обяд 2016“ по Оперативна програма за храни и/или основно материално подпомагане, Хамди Илиязов декларира частен интерес по конкретен повод и отказ да гласува. 
По отношение на взетите Решение № 3/21.12.2017 г. и Решение № 9/30.03.2018 г. от Общински съвет - ********* за упълномощаване кмета на Община ********* да подпише Запис на заповед като обезпечение на авансово плащане по договор за безвъзмездна финансова помощ BG05FMOP001-3.002-0149-С01 по проект „Осигуряване на топъл обяд в град Т. и малките населени места“ по Процедура за директно предоставяне на безвъзмездна финансова помощ BG05FMOP001-3.002 „Осигуряване на топъл обяд 2016“ по Оперативна програма за храни и/или основно материално подпомагане, от представените по преписката протоколи № 31 от 21.12.2017 и протокол № 34 от 30.03.2018 г. от заседанията на общинския съвет е видно, че Хамди Илиязов е отсъствал от проведените заседания, следователно не е взел участие в гласуването.
Липсата на упражнени правомощия по служба, във връзка с провеждането на конкурсната процедура и сключването на договор за възлагане на управлението на социална услуга с рег. № Д-01-263/22.11.2017 г., при гласуването на гореописаните решения в постоянните комисии към Общински съвет *********, както и гласуването на Решение № 3/21.12.2017 г. и Решение № 9/30.03.2018 г. на Общински съвет - *********, предопределят и липсата на частен интерес, който може да повлияе върху безпристрастното и обективното им изпълнение, поради което се налага извода, че по отношение на Хамди М. Илиязов, в качеството му на общински съветник липсват два от елементите на състава на конфликт на интереси по чл. 2 от ЗПУКИ (отм.), респ. на чл.52 от ЗПКОНПИ. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Втора от ЗПУКИ, респ. Глава Осма от ЗПКОНПИ, които представляват негова проявна форма и за липсата на конфликт на интереси по смисъла на чл. 2 от ЗПУКИ (отм.), респ. на чл.52 от ЗПКОНПИ.
Предвид изложеното, Комисията за противодействие на корупцията и за отнемане на незаконно придобитото имущество, на основание чл.74, ал.1 и ал.2 от ЗПКОНПИ,
РЕШИ:
НЕ УСТАНОВЯВА конфликт на интереси по отношение на Хамди М. Илиязов с ЕГН *************– общински съветник в Общински съвет – ********* за мандат 2015-2019 г. в това си качество лице, заемало публична длъжност по смисъла на чл. 3, т. 9 от ЗПУКИ (отм.), респективно лице, заемащо висша публична длъжност по чл.6, ал.1, т.32 от ЗПКОНПИ, във връзка с: провеждането на конкурсната процедура за възлагане управлението на социалната услуга „Обществена трапезария“, по процедура за директно предоставяне на безвъзмездна финансова помощ –(БФП) BG05FMOP001-3.002-0149-C02 „Осигуряване на топъл обяд – 2016-2019“; сключването на договор за възлагане на управлението на социална услуга с рег. № Д-01-263/22.11.2017 г. между Община ********* и „*********“ ЕООД, ;  както и при гласуването решение за упълномощаване на кмета за подписване на запис на заповед като обезпечение на авансово плащане по договор за безвъзмездна финансова помощ BG05FMOP001-3.002-0149-С01 по проект „Осигуряване на топъл обяд в град ********* и малките населени места“ в постоянните комисии към Общински съвет ********* на 18.12.2017 г. и 26.03.2018 г. и  при гласуването на Решение № 3/21.12.2017 г. и Решение № 9/30.03.2018 г. на Общински съвет – ********* за упълномощаване на кмета за подписване на запис на заповед като обезпечение на авансово плащане по договор за безвъзмездна финансова помощ BG05FMOP001-3.002-0149-С01 по проект „Осигуряване на топъл обяд в град ********* и малките населени места“, поради липса на упражнени правомощия по служба.
Препис от решението да се изпрати на Окръжна прокуратура – *********, с оглед преценка за реализиране на правомощията по чл.76, ал.2 от ЗПКОНПИ.
С РЕШЕНИЕТО ДА БЪДЕ ЗАПОЗНАТА Дирекция „Противодействие на корупцията“.


КОМИСИЯ:
Член:……………………/П/…………………/Антоанета Цонкова/
Член:………………….../П/……………....…./Пламен Йоцов/
Член:……………………/П/…………………/Силвия Къдрева

